ΠΡΟΔΕΛΤΙΟ – ΠΡΟΣΚΛΗΣΗ

Βιωματικό Εργαστήρι για την Τρίτη Ηλικία

«Όταν το άγχος μας χτυπά την πόρτα»
Αναζητώντας λίγη περισσότερη ηρεμία 
Ο Δήμος Αγιάς κι η Διεύθυνση Κοινωνικής Πρόνοιας, Παιδείας, Πολιτισμού, Αθλητισμού και Εξυπηρέτησης του Πολίτη, σε συνεργασία με την Υπηρεσία «Βοήθεια Στο Σπίτι» Δ.Ε. Μελιβοίας και την Ομάδα «Δημιουργικής Απασχόλησης Τρίτης Ηλικίας Σκλήθρου», διοργανώνει βιωματικό εργαστήρι με θέμα το άγχος και τη διαχείρισή του, με ιδιαίτερη έμφαση στις ανάγκες και τις εμπειρίες των ανθρώπων της τρίτης ηλικίας.

Η καθημερινότητα στην τρίτη ηλικία μπορεί να συνοδεύεται από σημαντικές αλλαγές, νέες προκλήσεις, απώλειες, αλλαγές στις σχέσεις και στους ρόλους, αλλά και ανησυχίες που επηρεάζουν τη διάθεση και την ψυχική μας ηρεμία. Το άγχος είναι ένα συναίσθημα που μπορεί να εμφανιστεί σε κάθε ηλικία και αξίζει να το αναγνωρίζουμε, να το κατανοούμε και να μαθαίνουμε τρόπους να το διαχειριζόμαστε.

Σάββατο 26 Σεπτεμβρίου 2026 | 10:00 π.μ.

Παλιό Δημοτικό Σχολείο Σκλήθρου
Μια συνάντηση με επίκεντρο τον άνθρωπο της τρίτης ηλικίας, την επικοινωνία, τη φροντίδα του εαυτού και την αναζήτηση περισσότερης ηρεμίας στην καθημερινή ζωή.
